Seseña

Seseña Toledoko udalerria da, La Sagra eskualdean dagoena.

2009ko urtarrilaren 1eko erroldaren arabera 16.231 biztanle zituen.

Mugakideak 
Seseñak honako udalerri mugakideak ditu: Torrejón de Velasco ipar-mendebaldean, Valdemoro iparraldean, Ciempozuelos ipar-ekialde eta ekialdean, Esquivias mendebaldean, Aranjuez hego-ekialdean eta Borox hego-mendebaldean.

Banaketa administratiboa 

Herriak honako auzoak ditu:

 Seseña Viejo
 La Estación
 Seseña Nuevo
 Vallegrande
 El Quiñón

Historia 

Herria famatu egin zen 2000ko hamarkadan Francisco Hernando eraikuntza sektoreko enpresariak bere izena daraman etxebizitza multzoa El Quiñón auzoan eraikitzean. Guztira 13.500 etxebizitza eraiki nahi zituen Hernandoren Onde 2000 enpresak, 9.000 milioi euroko inbertsioarekin. Higiezinen burbuila garatu bitartean Espainian eraikitako auzo berri handienetakoa izan zen El Quiñón. Eraikuntza hain arin onartzeko José Luis Martín Alderdi Sozialistako Seseñako alkatea diruz erosi izana ere leporatu zioten Hernandori.

2008an higiezinen merkatuak Espainia osoan hasitako gainbeherarekin batera egitasmoko etxebizitza gehienak bertan behera geratu ziren (3.500 inguru bakarrik amaitu zituzten) eta etxebizitzen prezioak erdira baino gehiago jaitsi ziren 2007ko prezioekin alderatuta. Azkenik Francisco Hernandok bankuekin zeukan zorra kitatzeko, saldu gabeko etxebizitza guztiak eman zizkien banku hartzekodunei.

Demografia

Politika

Seseñako alkateen zerrenda

Ikus, gainera 
 Toledoko udalerrien zerrenda

Erreferentziak

Kanpo estekak 

  Udalaren webgunea.

Toledoko udalerriak